Dania er fremover mere amerikansk end dansk. 90 af aktierne er nemlig solgt. De sidste 10 procent beholder Danias administrerende direktør Peter Thy Sørensen. Planen er at samle de to virksomheders know-how, så man kan styrke sin position i Kina, der ses som et af de mest spændende markeder at sælge til. Dania beskæftiger cirka 300 medarbejdere i Aars, men de skal måske ikke frygte deres job, selvom deres arbejdsplads er solgt. - Danias nuværende kunder vil fremover nyde godt af en større produktpalette fra én leverandør. På den baggrund forventer vi øget salgs- og produktionsaktivitet på jernstøberiet i Aars, fastslår Per Thy Sørensen. Dania havde i 2011 en omsætning på mere end 300 millioner kroner. Det er dog intet i forhold til deres nye ejere. MAT Holdings Inc. havde nemlig en omsætning på 1 milliard dollars.

Opsummering:
90 procent af aktierne i Jernstøberiet Dania A/S i Aars er solgt til MAT Holdings Inc.